b'\n_START_ARTICLE_\nMindaugas Briedis\n_START_SECTION_\nBiografija\n_START_PARAGRAPH_\nBaig\xc4\x99s \xc5\xa0eduvos vidurin\xc4\x99 mokykl\xc4\x85, \xc4\xafgijo tekintojo specialyb\xc4\x99. 1982\xe2\x80\x931989 m. studijavo Vilniaus pedagoginiame institute, \xc4\xafgijo istorijos mokytojo kvalifikacij\xc4\x85._NEWLINE_1989 m. Baisogalos vidurin\xc4\x97s mokyklos istorijos mokytojas. 1990\xe2\x80\x931995 m. Radvili\xc5\xa1kio rajono istorijos d\xc4\x97stymo metodikos vadovas. 1992\xe2\x80\x931996 m. vasaromis istorijos ir archeologijos \xc5\xbeinias tobulino dirbdamas Europos archeologijos parke Pranc\xc5\xabzijoje._NEWLINE_1995\xe2\x80\x931997 m. Radvili\xc5\xa1kio rajono savivaldyb\xc4\x97s tarybos narys. 1995\xe2\x80\x931996 m. Radvili\xc5\xa1kio rajono savivaldyb\xc4\x97s mero pavaduotojas. 1996\xe2\x80\x932000 m. Seimo narys, 2000\xe2\x80\x932003 m. Radvili\xc5\xa1kio rajono savivaldyb\xc4\x97s tarybos narys. 2002 m. \xc5\xa0vietimo ir mokslo ministerijos Profesinio ir t\xc4\x99stinio mokymo departamento Pedagog\xc5\xb3 rengimo ir kvalifikacijos tobulinimo skyriaus ved\xc4\x97jas._NEWLINE_\xc5\xa0eduvi\xc5\xb3 kult\xc5\xabros klubo pirmininkas ir Lietuvai gra\xc5\xbeinti draugijos narys. Lietuvos istorijos mokytoj\xc5\xb3 asociacijos narys. UNESCO Lietuvos nacionalin\xc4\x97s komisijos pirmininkas. 1989\xe2\x80\x931990 m. TSKP narys. Dalyvavo Lietuvos Persitvarkymo S\xc4\x85j\xc5\xabd\xc5\xbeio veikloje. 1993 m. T\xc4\x97vyn\xc4\x97s s\xc4\x85jungos (Lietuvos konservatori\xc5\xb3) narys. \xc5\xbdmona Daiva Briedien\xc4\x97, Vilniaus vidurin\xc4\x97s mokyklos "Lietuvi\xc5\xb3 namai" direktor\xc4\x97.'